b'\n_START_ARTICLE_\nPihalni orkester Rokava Marezige\n_START_PARAGRAPH_\nPihalni orkester Rokava Marezige je orkester iz Marezig, ki ga sestavlja kar 60 glasbenikov.\n_START_SECTION_\nZgodovina\n_START_PARAGRAPH_\nZa\xc4\x8detki segajo v leto 1921, ko so se 15. maja Mare\xc5\xbegani uprli fa\xc5\xa1izmu in postali eni izmed prvih antifa\xc5\xa1istov v Evropi. Vas je zaznamoval upor, zato je bilo delovanje pevskega zbora onemogo\xc4\x8deno. Oblast je dovolila le cerkveni zbor in godbo na pihala, zato so bili doma\xc4\x8di glasbeniki primorani sodelovati z Italijani._NEWLINE_Na raznih sprejemih uradnikov, so igrali in tako v zameno dobili dovoljenje, da so lahko igrali, na raznih veselicah, zabavah in porokah. Kasneje pa so \xc4\x8dlani orkestra sodelovali v drugi svetovni vojni, tako da je v tistem \xc4\x8dasu glasba zamrla. Vendar je o\xc5\xbeivela, takoj ko se godbeniki vrnili iz vojne._NEWLINE_Godbo je takrat vodil M. Kocjan\xc4\x8di\xc4\x8da, ki je vztrajal, da se godba mora ohranjati in ne sme nikoli utoniti v pozabo. Od leta 1977 je godba delovala pod okriljem Kulturno-umetni\xc5\xa1kega dru\xc5\xa1tva Ivan Cankar Marezige. Pridobili so si veliko novih \xc4\x8dlanov, velikokrat pa so tudi sodelovali z godbeniki iz Gasilskega dru\xc5\xa1tva Babi\xc4\x8di.\n_START_SECTION_\nSamostojna godbena \xc5\xa1ola\n_START_PARAGRAPH_\nLeta 1985 pa je dru\xc5\xa1tvo dobilo novega\xc2\xa0\xc2\xbbvodjo\xc2\xab\xc2\xa0Per\xc5\xa1i\xc4\x8d Nikolaja, ki si je prizadeval za otvoritev oddelka glabene \xc5\xa1ole, vendar jih Glasbena \xc5\xa1ola Koper ni podpirala, zato so ustanovili samostojno godbeno \xc5\xa1olo. Najprej so se v njej u\xc4\x8dili igrati na trobila in pihala, kasneje pa tudi na tolkala. Leta 1991 so ustanovili Mladinski pihalni orkester (predvidel je pripravo godbenikov za vstop v Pihalni orkester Marezige), novembra naslednje leto pa se je Mladinski pihalni orkester zdru\xc5\xbeil s Pihalnim orkestrom Marezige, dirigent pa je postal Boris Babi\xc4\x8d._NEWLINE_Leta 1997 se je Kulturno-umetni\xc5\xa1ko dru\xc5\xa1tvo Ivan Cankar preimenovalo v Kulturno dru\xc5\xa1tvo Marezige, orkester pa zaradi pridobitev generalnega sponzorja v Pihalni orkester Rokava Marezige. Istega leta se je orkester prvi\xc4\x8d udele\xc5\xbeil tekmovanja Zveze pihalnih orkestrov Slovenije v 3. te\xc5\xbeavnostni stopnji, kjer so bili nagrajeni s Srebrno listino._NEWLINE_Leto kasneje pa so organizirali 23. sre\xc4\x8danje pihalnih orkestrov Istre in ker je bilo zelo uspe\xc5\xa1no ga organizirajo vsako leto maja. Pihalni orkester pa je tudi prvi slovenski orkester, ki je zaigral slovensko himno 1. maja 2004 na evropski kulturni prireditvi v \xc5\xa0paniji.\n_START_SECTION_\n100-letnica delovanja\n_START_PARAGRAPH_\nLeta 2001 je v Marezigah za\xc4\x8del delovati dislocirani oddelek Glasbene \xc5\xa1ole Koper. Po skoraj 30 letih prizadevanj so se otroci iz Marezig in okolice lahko prvi\xc4\x8d vpisali v \xc4\x8disto pravo glasbeno \xc5\xa1olo, kar je pomenilo, da bodo lahko imeli priznano glasbeno izobrazbo._NEWLINE_Za orkester je bila to velika finan\xc4\x8dna in strokovna razbremenitev, hkrati pa zagotovilo za stalen pritok mladega, izobra\xc5\xbeenega kadra, na katerem je mo\xc5\xbeno graditi kvalitetno rast orkestra. V letu 2006 pa je Pihalni orkester Marezige praznoval 100. obletnico svojega delovanja.'